মোঃ আঃ কাইয়ুম : চলতি দাখিল পরীক্ষায় প্রতিষ্ঠান প্রধানের গাফিলতির কারণে গাজীপুরের কাপাসিয়া উপজেলার টোক নগর দারুল হাদিস আলিম মাদরাসার ২০ জন পরীক্ষার্থীর ভাগ্য অনিশ্চিত হয়ে পড়েছে। তাদের বিগত ২ বছর শারীরিক শিক্ষা বিষয়ে পড়াশোনা করানো হলেও পরীক্ষার হলে তাদের হাতে প্রশ্ন তুলে দেওয়া হয় বাংলাদেশ ও বিশ্বপরিচয় বিষয়ের। এ নিয়ে কেন্দ্রে বিশৃক্সখল পরিবেশ তৈরী হলেও তাদেরকে বাংলাদেশ ও বিশ্বপরিচয় বিষয়েই পরীক্ষা দিতে হয়েছে।পরে বিক্ষুব্ধ পরীক্ষার্থীরা মাদরাসায় ফিরে গিয়ে এ ঘটনার প্রতিকার চেয়ে হামলা ও ভাংচুর চালায়।